VAIO-brugervejledning

Opgave

# Tilføjelse og fjernelse af hukommelsesmoduler

Hvis du vil gøre computeren hurtigere eller forbedre dens ydeevne, når der køres flere programmer på samme tid, kan du øge mængden af hukommelse ved at installere flere hukommelsesmoduler.
Se Om at tilføje og fjerne hukommelsesmoduler, inden du opgraderer computerens hukommelse. [Detaljer]
Den modultype og hukommelsesmængde, der er installeret på computeren, kan variere afhængigt af modellen.

1. Sluk VAIO-computeren og de eksterne enheder, tag alle strømledninger og tilslutningskabler ud, og fjern batteriet. [Detaljer]

1. Vent, indtil VAIO-computeren er kølet af.

De interne komponenter i VAIO-computeren kan være varme, lige når du har slukket computeren. Pas på, at du ikke får forbrændinger, når du håndterer VAIO-computeren i denne tilstand.

1. Læg et rent stykke stof på en plan, flad overflade, og placer VAIO-computeren som vist nedenfor. Fjern bagpanelet, fjern skruerne med en stjerneskruetrækker, så du kan åbne dækslet over rummet med hukommelsesmodulet.

Skruernes placering angives af pilene på illustrationen nedenfor.
På nogle modeller bruges der formonterede skuer til dækslet til hukommelsesmodulet. Disse skruer kan ikke fjernes fra dækslet.

1. Rør ved en udvendig metalgenstand for at aflade statisk elektricitet.

Rør ikke ved nogen metalgenstande inde i VAIO-computeren.

1. Hvis der ikke er en ledig åbning, skal du fjerne det hukommelsesmodul, der er indsat. Træk låsemekanismerne i pilenes retning for at frigøre modulet, så det springer ud (1), og træk derefter modulet ud i pilens retning (2).

1. Tag det nye hukommelsesmodul ud af den antistatiske pose.

1. Hold på hukommelsesmodulets kant, og skub det ind i hukommelseskortet åbning med terminalerne nedad. Sørg for, at modulets indhak er placeret ud for åbningens lille tap.

1. Hold på hukommelsesmodulets kant, og skub det ind, indtil det klikker på plads som vist på illustrationen.

Låsemekanismerne på åbningens sider låser modulet fast, så det sidder sikkert. Rør ikke de integrerede kredsløb (sorte komponenter) på hukommelsesmodulet.

1. Sæt dækslet på plads over rummet til hukommelsesmodulet, og skru det fast med de skruer, du fjernede på trin 3. Sæt VAIO-computerens bagpanel på igen.

1. Indsæt batteriet, og tilslut alle tilslutningskabler og eksterne enheder, som du fjernede på trin 1. Tænd derefter computeren.

1. Tjek at mængden af systemhukommelse er ændret, og at mængden er korrekt. [Detaljer]

Hvis mængden af systemhukommelse er korrekt, er hukommelsesmodulet blevet installeret.
Relaterede emner
Om at tilføje og fjerne hukommelsesmoduler