VAIO-käyttöopas

Viite

# Kosketusnäytön käyttäminen
<Kosketusnäytöllä varustetut mallit>

Voit käyttää VAIO-tietokonettasi napauttamalla kosketusnäyttöä ja tekemällä sormillasi yksinkertaisia ohjauseleitä kosketusnäytöllä.

## Perustoiminnot

### Valitseminen (napauttaminen)

Napauta kosketusnäyttöä kerran sormellasi. Voit valita painikkeen (esimerkiksi OK tai Peruuta (Cancel)) tai valikon vaihtoehdon napauttamalla sitä.

### Kaksoisnapsauttaminen (kaksoisnapautus)

Napauta kosketusnäyttöä sormellasi kaksi kertaa peräkkäin nopeasti. Voit käynnistää sovelluksen, kuten tekstinkäsittely- tai laskentataulukko-ohjelman, tai avata tiedoston kaksoisnapauttamalla sen kuvaketta.

### Vetäminen

Aseta sormesi haluamasi kohtaan kosketusnäytöllä ja vedä sitten sormellasi kosketusnäytön pintaa pitkin. Tällä tavalla voit siirtää tiedostoja tai muuttaa ikkunan kokoa.

### Vetäminen ja pudottaminen

Kosketa haluamasi tiedoston kuvaketta, vedä se toisen kansion, ikkunan tai sovelluksen kuvakkeen päälle ja nosta sitten sormesi irti näytöstä. Tällä eleellä voit siirtää tai kopioida tiedostoja.

## Lisätoiminnot

Voit käyttää VAIO-tietokonettasi tekemällä sormillasi yksinkertaisia ohjauseleitä kosketusnäytöllä.
Eleellä suoritettava toiminto vaihtelee sovelluskohtaisesti.

### Kakkospainikkeella napsauttaminen (kosketus ja pitäminen painettuna)

Kosketa halumaasi kosketusnäytön kohtaa, pidä sormeasi paikallaan muutama sekunti ja nosta sormesi sitten irti näytöstä. Voit avata erilaisia valikoita sen mukaan, mitä kohtaa kosketat.

### Vierittäminen

Kosketa ikkunan vieritettävää aluetta, kuten Internet Explorer- ikkunaa, ja liu'uta sormeasi näytön pintaa pitkin. Voit vierittää ikkunaa myös valitsemasi ikkunan pystyvierityspalkin liukusäädintä vetämällä.

### Kuvan (kuten valokuvan) lähentäminen ja loitontaminen (zoomaaminen)

Koskettamalla kosketusnäyttö kahdella sormella ja tekemällä nipistysliikkeen voit lähentää (zoomata) kuvaa, kuten valokuvaa Valokuva (Photos)-sovelluksessa. Avaa nipistystä, jos haluat lähentää kuvaa, ja nipistä kiinni, jos haluat loitontaa kuvaa.

### Kuvan (kuten valokuvan) kääntäminen (kiertäminen)

Voit kiertää kuvaa, kuten valokuvaa, asettamalla kaksi sormeasi kosketusnäytölle ja kääntämällä niitä sitten oikealla tai vasemmalla. Kuvien kiertäminen ei ole mahdollista kaikissa sovelluksissa.

### Valitseminen sipaisemalla

Liu'uta sormeasi lyhyt matka suuntaan, johon näyttöä ei voi vierittää.
Voit valita näin objektin, kuten sovellusruudun tai kuvan.